CELEX: 32012D0142
Language: hu
Date: 2012-02-14 00:00:00
Title: 2012/142/EU: A Tanács határozata ( 2012. február 14. ) az Európai Uniónak az Egyesült Nemzetek Európai Gazdasági Bizottságának a járműveknek a haszongépjárművek vezetőfülkéjében ülő személyek védelme tekintetében történő jóváhagyására vonatkozó egységes rendelkezésekről szóló 29. sz. előírásához való csatlakozásáról  EGT-vonatkozású szöveg

9.3.2012   
            
            
               HU
            
            
               Az Európai Unió Hivatalos Lapja
            
            
               L 71/1
            
         A TANÁCS HATÁROZATA
   (2012. február 14.)
   az Európai Uniónak az Egyesült Nemzetek Európai Gazdasági Bizottságának a járműveknek a haszongépjárművek vezetőfülkéjében ülő személyek védelme tekintetében történő jóváhagyására vonatkozó egységes rendelkezésekről szóló 29. sz. előírásához való csatlakozásáról
   (EGT-vonatkozású szöveg)
   (2012/142/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségnek az ENSZ Európai Gazdasági Bizottságának a kerekes járművekre és a kerekes járművekre szerelhető és/vagy azokon használható berendezésekre és alkatrészekre vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról szóló, 1997. november 27-i 97/836/EK tanácsi határozatra (1) és különösen annak 3. cikke (3) bekezdésére és 4. cikke (2) bekezdésének második francia bekezdésére,
   tekintettel az Európai Bizottság javaslatára,
   tekintettel az Európai Parlament hozzájárulására (2),
   mivel:
   
               (1)
            
            
               Az Egyesült Nemzetek Európai Gazdasági Bizottságának (ENSZ-EGB) a járműveknek a haszongépjárművek vezetőfülkéjében ülő személyek védelme tekintetében történő jóváhagyására vonatkozó egységes rendelkezésekről szóló 29. sz. előírásában (3) (ENSZ-EGB 29. sz. előírás) foglalt szabványosított követelmények célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki korlátait, és egyúttal a gépjárművek utasainak nagyfokú biztonságát is szavatolják.
            
         
               (2)
            
            
               Az 1958. évi felülvizsgált megállapodáshoz való csatlakozásának időpontjában az EU a 97/836/EK határozat II. mellékletében felsorolt, korlátozott számú ENSZ-EGB-előíráshoz is csatlakozott, a 29. sz. ENSZ-EGB-előírás azonban nem volt közöttük.
            
         
               (3)
            
            
               Tekintettel az ENSZ-EGB 29. sz. előírás módosításaira és a a gépjárművek, az ezekhez tervezett pótkocsik és rendszerek, alkatrészek valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendelet (4) 6. cikkének (4) bekezdésére, amelynek megfelelően az Unió által figyelembe veendő a 29. sz. ENSZ-EGB-előírás, az Európai Bizottság úgy véli, hogy a 29. sz. ENSZ-EGB-előírást az EU gépjárművekre vonatkozó típus-jóváhagyási rendszerének részévé kell tenni,
            
         ELFOGADTA A KÖVETKEZŐ HATÁROZATOT:
   1. cikk
   Az Egyesült Nemzetek Európai Gazdasági Bizottságának a járműveknek a haszongépjárművek vezetőfülkéjében ülő személyek védelme tekintetében történő jóváhagyására vonatkozó egységes rendelkezésekről szóló 29. sz. előírása jóváhagyásra kerül.
   2. cikk
   Az Egyesült Nemzetek Európai Gazdasági Bizottságának a járműveknek a haszongépjárművek vezetőfülkéjében ülő személyek védelme tekintetében történő jóváhagyására vonatkozó egységes rendelkezésekről szóló 29. sz. előírása az EU gépjárművekre vonatkozó típus-jóváhagyási rendszerének részévé válik.
   3. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.
   4. cikk
   Erről a határozatról a Bizottság értesíti az Egyesült Nemzetek főtitkárát.
   
      Kelt Brüsszelben, 2012. február 14-én.
      
         
            a Tanács részéről
         
         
            az elnök
         
         M. LIDEGAARD
      
   
   
      (1)  HL L 346., 1997.12.17., 78. o.
   
      (2)  2012. január 19-i egyetértés (a Hivatalos Lapban még nem tették közzé).
   
      (3)  HL L 304., 2010.11.20., 21. o.
   
      (4)  HL L 200., 2009.7.31., 1. o.